नई दिल्ली। लॉर्ड्स में शर्मनाक हार झेलने के बाद भारतीय कप्तान विराट कोहली को अब एक और झटका लगा है। दूसरे टेस्ट मैच में कोहली को फीकी बल्लेबाजी के कारण आईसीसी रैंकिंग में नंबर वन की पोजिशन गंवानी पड़ी है। बॉल टैंपरिंग विवाद के कारण क्रिकेट से निलंबित चल रहे आस्ट्रेलिया के पूर्व कप्तान स्टीव स्मिथ फिर से नंबर वन पर आ गए है। इंटरनेशनल क्रिकेट काउंसिल की हालिया जारी रैंकिंग में कप्तान कोहली को 15 रेटिंग अंकों का नुकसान हुआ है। जिसके चलते कोहली अब दूसरे पायदान पर आ गए है।